Κιθ Καραντάιν

Ο **Κιθ Ίαν Καρραντάιν** (ορθή προφορά: *Κάρραντιν*, αγγλικά: *Keith Ian Carradine*, γενν. 8 Αυγούστου 1949) είναι Αμερικανός ηθοποιός. Στον κινηματογράφο είναι γνωστός για τους ρόλους του στις ταινίες *Νάσβιλ, η πόλη των εκπλήξεων* του Ρόμπερτ Ώλτμαν, *[[Η κουκλίτσα της Νέας Ορλεάνης]]* του Λουί Μαλ και *Choose Me* του Άλαν Ρούντολφ. Στην τηλεόραση είναι γνωστός για τους ρόλους του ως Άγριος Μπιλ Χίκοκ στη σειρά του HBO *Deadwood*, του πράκτορα του FBI Φρανκ Λάντυ στη σειρά *[[Dexter]]*, του Λου Σόλβερσον στον πρώτο κύκλο του *Fargo*, του πατέρα της Πέννυ Ουάιατ στη κωμική σειρά του CBS *[[The Big Bang Theory]]* και του προέδρου των ΗΠΑ στο πολιτικό δράμα *[[Madam Secretary (τηλεοπτική σειρά)|Madam Secretary]]*.

Είναι μέλος της οικογένειας ηθοποιών Καρραντάιν που ξεκίνησε με τον πατέρα του, Τζον Καραντάιν.

## Τα πρώτα χρόνια
Ο Καραντάιν γεννήθηκε στο Σαν Ματέο της Καλιφόρνια. Είναι γιος της ηθοποιού και καλλιτέχνιδας Σόνια Σόρελ (το γένος Χένιους) και του ηθοποιού Τζον Καραντάιν. Αδέλφια του είναι οι Κρίστοφερ και Ρόμπερτ Καραντάιν, και οι δύο ηθοποιοί. Ετεροθαλή αδέρφια του από τον πατέρα του είναι οι Μπρους και Ντέηβιντ Καραντάιν. Ετεροθαλής αδερφός του από τη μητέρα είναι ο Μάικλ Μπάουεν.

Η παιδική ηλικία του Καραντάιν ήταν ταραγμένη. Έχει πει ότι ο πατέρας του έπινε και η μητέρα του «ήταν μανιοκαταθλιπτική, παρανοϊκή, σχιζοφρενική, κατατονική — τα είχε όλα». Οι γονείς του χώρισαν το 1957, όταν ήταν οκτώ ετών. Μια σκληρή μάχη για την επιμέλεια κατέληξε με τον πατέρα του να αποκτά την επιμέλεια του ίδιου και των αδελφών του, Κρίστοφερ και Ρόμπερτ, αφού τα παιδιά είχαν περάσει τρεις μήνες σε σπίτι για κακοποιημένα παιδιά υπό την εποπτεία του δικαστηρίου. Ο Κιθ είπε σχετικά με την εμπειρία: "Ήταν σαν να ήμουν στη φυλακή. Είχε κάγκελα στα παράθυρα, και μας επιτρεπόταν να βλέπουμε τους γονείς μας μόνο μέσα από γυάλινες πόρτες. Ήταν πολύ λυπηρό. Στεκόμασταν στις δύο πλευρές της γυάλινης πόρτας κλαίγοντας". Μεγάλωσε στο Σαν Ματέο κυρίως από τη γιαγιά του από την πλευρά της μητέρας του, και σπάνια έβλεπε κάποιον από τους γονείς του. Η μητέρα του δεν είχε άδεια να τον βλέπει επί οκτώ χρόνια μετά τον διακανονισμό της επιμέλειας.

Ο Καρραντάιν φοίτησε στο σχολείο Ojai Valley, όπου δραστηριοποιήθηκε στο τμήμα θεάτρου, παίζοντας σε παραγωγές των *Aria da Capo* και *[[Η τρελή του Σαγιό]]*. Μετά το λύκειο, ο Καρραντάιν σκέφτηκε να γίνει δασοφύλακας και γράφτηκε στο Πολιτειακό Πανεπιστήμιο του Κολοράντο στο Φορτ Κόλλινς. «Είχα μια ειδυλλιακή φαντασίωση να κάθομαι κάπου, να επικοινωνώ με τη φύση και να κουβεντιάζω με τις αρκούδες», θυμάται, «[αλλά] δεν ήθελα να χρειαστεί να μάθω τίποτα». Άλλαξε την ειδικότητά του σε θέατρο μετά την εγγραφή του, αλλά τα παράτησε μετά από ένα εξάμηνο και επέστρεψε στην Καλιφόρνια, μετακομίζοντας μαζί με τον μεγαλύτερο ετεροθαλή αδερφό του, Ντέιβιντ, ο οποίος τον ενθάρρυνε να ακολουθήσει καριέρα ηθοποιού, πλήρωνε τα μαθήματα υποκριτικής και φωνητικής του, και τον βοήθησε να βρει ατζέντη.

## Καριέρα

### Θέατρο
Ως νέος, ο Καρραντάιν είχε ευκαιρίες να εμφανιστεί στη σκηνή με τον πατέρα του σε παραστάσεις έργων του Ουίλλιαμ Σαίξπηρ. Έτσι, είχε κάποιο υπόβαθρο στο θέατρο όταν πήρε τον ρόλο στην αρχική παράσταση του Μπρόντγουεϊ του μιούζικαλ *[[Hair (μιούζικαλ)|Hair]]* (1969), με την οποία ξεκίνησε την καριέρα του ως ηθοποιός. Σε εκείνη την παράσταση ξεκίνησε από τη χορωδία και έφτασε μέχρι τους πρωταγωνιστικούς ρόλους παίζοντας τον Γουφ και τον Κλωντ. Είπε για τη συμμετοχή του στο *Hair:* "Πραγματικά δεν σχεδίαζα να πάω σε ακρόαση. Απλώς πήγα με τον αδερφό μου, Ντέηβιντ, την κοπέλα του εκείνη την εποχή, Μπάρμπαρα Χέρσεϊ, και δύο φίλους τους. Επρόκειτο μόνο να παίζω πιάνο για αυτούς ενώ τραγουδούσαν, αλλά το προσωπικό άρχισε να ενδιαφέρεται τελικά για μένα».

Η θεατρική του καριέρα επίσης για την υποψηφιότητά του για Βραβείο Τόνυ Καλύτερου Ηθοποιού (Μιούζικαλ) ερμηνεία του ως πρωταγωνιστής στο μιούζικαλ The Will Rogers Follies το 1991, για το οποίο έλαβε επίσης υποψηφιότητα για Βραβείο Drama Desk. Κέρδισε βραβείο Outer Critics Circle Award για το Foxfire με τους Χιουμ Κρόνιν και Τζέσικα Τάντι και εμφανίστηκε ως Λόρενς στο Dirty Rotten Scoundrels στο Imperial Theatre. Το 2008, εμφανίστηκε στο Mindgame, ένα θρίλερ του Άντονι Χόροβιτς, σε σκηνοθεσία Κεν Ράσελ, ο οποίος έκανε το σκηνοθετικό του ντεμπούτο στη Νέα Υόρκη με την παράσταση αυτή. Τον Μάρτιο και τον Απρίλιο του 2013, πρωταγωνίστησε στην παράσταση Hands on a Hardbody. Ήταν υποψήφιος για Βραβείο Τόνυ και Βραβείο Drama Desk για την ερμηνεία του.

### Κινηματογράφος
[μικρογραφία|260x260εσ|Ο Καραντάιν και η [Σέλεϊ Ντιβάλ στο *Νάσβιλ, η πόλη των εκπλήξεων* (1975)]]
Η πρώτη αξιοσημείωτη εμφάνιση του Καρραντάιν ήταν στην ταινία *[[Η έντιμος κυρία και ο χαρτοπαίκτης]]* του σκηνοθέτη Ρόμπερτ Όλτμαν το 1971. Την ίδια χρονιά, συμπρωταγωνίστησε με τους Κερκ Ντάγκλας και Τζόνι Κας στο *A Gunfight*. Η επόμενη ταινία του, *Ο αυτοκράτωρ του Βορρά* κυκλοφόρησε το 1973*.* Ο Καραντάιν έπαιζε έναν νεαρό επίδοξο αλήτη. Την ταινία σκηνοθέτησε ο Ρόμπερτ Όλντριτς και πρωταγωνιστούσαν επίσης οι Λι Μάρβιν και Έρνεστ Μποργκνάιν. Στη συνέχεια, ο Καραντάιν πρωταγωνίστησε στην ταινία του Όλτμαν *Κλέφτες σαν κι εμάς* (1974) και έπειτα έπαιξε στην ταινία του Όλτμαν *Νάσβιλ, η πόλη των εκπλήξεων* (1975) με μεγάλη επιτυχία.

Το 1977, ο Όλντριτς είπε: "Νομίζω ότι ο Κιθ Καραντάιν, αν είναι προσεκτικός - δεν νομίζω ότι είναι προσεκτικός - και αν είναι συνετός στην επιλογή των ρόλων του, μπορεί να γίνει μεγάλος σταρ του κινηματογράφου".

Το 1977, ο Καραντάιν πρωταγωνίστησε δίπλα στον Χάρβεϊ Καϊτέλ στους *Μονομάχους* του Ρίντλεϊ Σκοτ. Ακολούθησε *[[Η κουκλίτσα της Νέας Ορλεάνης]]* το 1978. Έπαιξε σε πολλές ταινίες του προστατευόμενου του Άλτμαν, Άλαν Ρούντολφ, υποδυόμενος έναν αφοπλιστικά ειλικρινή τρελό στο *Choose Me* (1984), έναν ανίκανο μικροεγκληματία στους *Περιθωριακούς* (1985) και έναν Αμερικανό καλλιτέχνη στο Παρίσι της δεκαετίας του 1930 στους *Μοντέρνους* (1988).

Εμφανίστηκε με τους αδελφούς του Ντέιβιντ και Ρόμπερτ ως αδέλφια στην ταινία του Γουόλτερ Χιλ *Οι καβαλάρηδες με τη μεγάλη σκιά* (1980). Ο Κιθ έπαιξε τον Τζιμ Γιάνγκερ σε εκείνη την ταινία. Το 1981, εμφανίστηκε ξανά υπό τη σκηνοθεσία του Χιλ στους *Ανθρωποκυνγούς.* Το 1994, έκανε μια καμέο εμφάνιση ως Γουίλ Ρότζερς στην ταινία του Ρούντολφ για την Ντόροθι Πάρκερ *Ο φαύλος κύκλος της κυρίας Πάρκερ*. Συμπρωταγωνίστησε με την Ντάριλ Χάνα ως κοινωνιοπαθής δολοφόνος στο θρίλερ *Το χάδι που σκοτώνει* (1995). Το 2011, πρωταγωνίστησε στην ταινία *Cowboys and Aliens*, ένα γουέστερν επιστημονικής φαντασίας σε σκηνοθεσία Τζον Φαβρό με πρωταγωνιστές επίσης τους Ντάνιελ Κρεγκ, Χάρισον Φορντ και Ολίβια Γουάιλντ. Το 2012, ο Καραντάιν πήγε στην Τοσκάνη για εκτελεστική παραγωγή και πρωταγωνίστρια στην εμπνευσμένη από τον Έντγκαρ Άλαν Πόε ταινία του Τζον Τζόπσον *Terroir*. Το 2013, πρωταγωνίστησε στο *Ain't Them Bodies Saints*, το οποίο κέρδισε βραβείο κινηματογραφίας στο Φεστιβάλ Κινηματογράφου Σάντανς 2013. Το 2016 ο Κιθ έπαιξε τον Ένουαρντ Ντίκινσον, πατέρα της Έμιλι Ντίκινσον, στο *Ήρεμο πάθος*, μια βιογραφική ταινία που σκηνοθέτησε και έγραψε ο Τέρενς Ντέιβις για τη ζωή της Αμερικανίδας ποιήτριας.

Το 2016, ο Καραντάιν επέστρεψε για να πρωταγωνιστήσει στην τέταρτη ταινία του Άλαν Ρούντολφ *Ray Meets Helen*, η οποία ήταν η τελευταία εμφάνιση της Σόντρα Λοκ στην οθόνη.

### Μουσική και σύνθεση
Ο αδερφός του, Ντέιβιντ, είπε σε συνέντευξή του ότι ο Κιθ μπορούσε να παίξει όποιο όργανο ήθελε, από γκάιντα μέχρι γαλλικό κόρνο. Όπως ο Ντέιβιντ, έτσι και ο Κιθ ενσωμάτωσε τα μουσικά του χαρίσματα με τις υποκριτικές του ερμηνείες. Το 1975, ερμήνευσε ένα τραγούδι που είχε γράψει με τίτλο "I'm Easy", στην ταινία *Νάσβιλ, η πόλη των εκπλήξεων*. Έγινε δημοφιλής επιτυχία και ο Καραντάιν κέρδισε Χρυσή Σφαίρα και Όσκαρ Καλύτερου Πρωτότυπου Τραγουδιού για τη μελωδία. Αυτό οδήγησε σε μια σύντομη καριέρα στο τραγούδι. Υπέγραψε συμβόλαιο με την Asylum Records και κυκλοφόρησε δύο άλμπουμ - *I'm Easy* (1976) και *Lost & Found* (1978). Το τραγούδι του "Mr. Blue" έγινε νούμερο 44 στα καναδικά τσαρτ AC τον Απρίλιο του 1978. Το 1984, εμφανίστηκε στο μουσικό βίντεο για το σινγκλ της Μαντόνα "Material Girl". Στις αρχές της δεκαετίας του 1990, έπαιξε τον πρωταγωνιστικό ρόλο στο βραβευμένο με Τόνυ μιούζικαλ *The Will Rogers Follies*.

### Τηλεόραση
Το 1972, ο Καραντάιν εμφανίστηκε για λίγο στον πρώτο κύκλο της επιτυχημένης τηλεοπτικής σειράς *Κουνγκ Φου ,* στην οποία πρωταγωνιστούσε ο αδελφός του, Ντέιβιντ. Ο Κιθ έπαιξε μια νεότερη εκδοχή του χαρακτήρα του Ντέιβιντ. Το 1984, πρωταγωνίστησε στην τηλεταινία *Scorned and Swindled*, ενώ το1987, πρωταγωνίστησε στη μίνι σειρά του CBS *Murder Ordained* με Κάθι Μπέιτς. Άλλες τηλεοπτικές εμφανίσεις περιλαμβάνουν την τηλεταινία *Τελευταία μάχη* (1988). Το 1983, εμφανίστηκε ως παιδόφιλος δολοφόνος, στην τηλεοπτική μίνι σειρά *Οι μπάτσοι*. Η ερμηνεία του του χάρισε μια υποψηφιότητα για Βραβείο Έμμυ β΄ανδρικού ρόλου. Ο Καραντάιν πρωταγωνίστησε επίσης στην κωμική σειρά του ABC *Τα διαολάκια* και ενσάρκωσε τον Άγριος Μπιλ Χίκοκ στη σειρά του HBO *Deadwood*.

Ο Καραντάιν παρουσίασε τη σειρά ντοκιμαντέρ *Wild West Tech* στο History Channel τη σεζόν 2003–2004, πριν παραδώσει τη δουλειά στον αδελφό του, Ντέιβιντ. Στη μίνι σειρά του 2005 *Into the West*, παραγωγής Στίβεν Σπίλμπεργκ και DreamWorks, ο Καραντάιν έπαιξε τον Ρίτσαρντ Χένρι Πρατ. Κατά τον δεύτερο και τέταρτο κύκλο της σειράς του Showtime *[[Dexter]]*, εμφανίστηκε πολλές φορές ως Φρανκ Λάντι, ειδικός πράκτορας του FBI. Ο Καραντάιν έπαιξε ως γκεστ σταρ στο δράμα *Criminal Minds* δύο φορές, ως ψυχοπαθής κατά συρροή δολοφόνος. Άλλες εκπομπές στις οποίες εμφανίστηκε είναι *[[The Big Bang Theory]]* (ως ο πατέρας της Πένυ Γουάιατ), *[[Σταρ Τρεκ: Αποστολή στο διάστημα]]* (επεισόδιο "First Flight") και *Crash*. Ο Καραντάιν έκανε επίσης μια γκεστ εμφάνιση στο *[[NCIS (τηλεοπτική σειρά)|NCIS]]* το 2014. Την ίδια χρονιά, έπαιξε έναν επαναλαμβανόμενο ρόλο ως στη σειρά του FX *Fargo*, που ακολουθήθηκε από έναν άλλο επαναλαμβανόμενο ρόλο στο *[[Madam Secretary (τηλεοπτική σειρά)|Madam Secretary]]*. Από τον δεύτερο κύκλο της σειράς, πήρε τακτικό ρόλο.

Τον Ιούλιο του 2016, ο Καραντάιν παρουσίασε μια σειρά ταινιών γουέστερν στο Turner Classic Movies. Εμφανίστηκε σε δεκάδες περιγραφές στο κανάλι, συζητώντας ταινίες όπως *[[Η ταχυδρομική άμαξα (ταινία, 1939)|Η ταχυδρομική άμαξα]]*, όπου έπαιζε ο πατέρας του, και *[[Η έντιμος κυρία και ο χαρτοπαίκτης]]*, στην οποία εμφανίζεται ο ίδιος σε μικρό ρόλο.

### Βιντεοπαιχνίδια
Το 2012, ο Καραντάιν  δάνεισε τη φωνή του στο βιντεοπαιχνίδι *Hitman: Absolution*, παίζοντας τον βασικό κακό, Μπλέικ Ντέξτερ.

## Προσωπική ζωή
Το 1968, ο Καραντάιν γνώρισε την ηθοποιό Σέλεϊ Πλίμτον όταν πρωταγωνίστησαν στο μιούζικαλ του Μπρόντγουεϊ *[[Hair (μιούζικαλ)|Hair]]*. Εκείνη ήταν παντρεμένη με τον ηθοποιό Στιβ Κάρι, αν και βρίσκονταν σε διάσταση, και οι δυο τους έκαναν δεσμό. Αφότου ο Καραντάιν  έφυγε από την παράσταση και πήγε στην Καλιφόρνια, έμαθε ότι η Σέλεϊ ήταν έγκυος και τα είχε ξαναφτιάξει με τον Κάρι. Γνώρισε την κόρη του, Μάρθα Πλίμτον, όταν αυτή ήταν τεσσάρων ετών, αφού η Σέλεϊ και ο Στιβ Κάρι είχαν χωρίσει. Είπε για τη Σέλεϊ: "Έκανε εκπληκτική δουλειά στην ανατροφή της Μάρθας. Εγώ δεν ήμουν παρών. Ήμουν πολύ νέος, τρομοκρατημένος".

Ο Καραντάιν παντρεύτηκε τη Σάντρα Γουίλ στις 6 Φεβρουαρίου 1982. Χώρισαν το 1993, όταν η Γουίλ υπέβαλε αίτηση διαζυγίου το 1999. Το ζευγάρι είχε δύο παιδιά: Κέιντ Ρίτσμοντ Καραντάιν (19 Ιουλίου 1982 - ) και Σόρελ Τζόναθαν Καραντάιν (18 Ιουνίου 1985 - ). Το 2006, η Γουίλ ομολόγησε την ενοχή της σε δύο κατηγορίες για ψευδορκία επειδή είπε ψέματα στο δικαστήριο σχετικά με τη συμμετοχή της στο σκάνδαλο τηλεπικοινωνιών Άντονι Πελικάνο. Προσέλαβε και στη συνέχεια συνδέθηκε ερωτικά με τον Πελικάνο μετά το διαζύγιό της από τον Καραντάιν. Σύμφωνα με έγγραφα του FBI, ο Πελικάνο παρακολουθούσε το τηλέφωνο του Καραντάιν και ηχογραφούσε κλήσεις μεταξύ του ιδίου και της ερωμένης του Χέιλι Λέσλι Ντιμόντ κατόπιν αιτήματος της Γουίλ, μαζί με τους γονείς της Ντιμόντ. Ο Καραντάιν υπέβαλε αγωγή εναντίον των Γουίλ και Πελικάνο, η οποία έληξσε το 2013 με συνβιβασμό, πριν εκδικαστεί.

Στις 18 Νοεμβρίου 2006, ο Καραντάιν παντρεύτηκε την ηθοποιό Χέιλι Ντιμόντ στο Τορίνο της Ιταλίας. Γνωρίστηκαν το 1997 όταν συμπρωταγωνίστησαν στην ταινία του Μπαρτ Ρέινολντς *Το φεγγάρι του κυνηγού*.

## Φιλμογραφία

## Παραπομπές

## Περαιτέρω ανάγνωση

* 

## Εξωτερικοί σύνδεσμοι

* 
* 
* 
* 
* Mindgame official site

Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου